CELEX: 62011FN0059
Language: sk
Date: 2011-05-24 00:00:00
Title: Vec F-59/11: Žaloba podaná 24. mája 2011 — ZZ/ÚHVT

16.7.2011   
            
            
               SK
            
            
               Úradný vestník Európskej únie
            
            
               C 211/34
            
         Žaloba podaná 24. mája 2011 — ZZ/ÚHVT
   (Vec F-59/11)
   2011/C 211/70
   Jazyk konania: francúzština
   
      Účastníci konania
   
   
      Žalobca: ZZ (v zastúpení: R. Adam a P. Ketter, advokáti)
   
      Žalovaný: ÚHVT
   
      Predmet a opis sporu
   
   Po prvé zrušiť rozhodnutie, ktorým bolo odmietnuté druhé predĺženie pôvodnej žalobcovej zmluvy dočasného zamestnanca, a po druhé zrušiť jeho novú zmluvu dočasného zamestnanca, ako aj návrh na náhradu škody
   
      Návrhy žalobcu
   
   
               —
            
            
               zrušiť rozhodnutie predsedu ÚHVT z 29. septembra 2010, ktorým bolo odmietnuté druhé predĺženie žalobcovej zmluvy dočasného zamestnanca uzavretej 16. júla 2005,
            
         
               —
            
            
               zrušiť zmluvu dočasného zamestnanca na dobu určitú uzavretú 1. augusta 2010, pretože táto zmluva v skutočnosti predstavuje druhé predĺženie pôvodnej, vyššie uvedenej zmluvy,
            
         
               —
            
            
               zrušiť rozhodnutie predsedu ÚHVT z 18. februára 2011,
            
         
               —
            
            
               určiť, že existuje pracovnoprávny vzťah na dobu neurčitú,
            
         
               —
            
            
               subsidiárne zrušiť právne posúdenie pôvodnej zmluvy uzavretej 16. júla 2005, ako aj moment uplynutia platnosti tejto zmluvy stanovený po predĺžení na 16. júla 2010 a prekvalifikovať záväzok na pracovnoprávny vzťah na dobu neurčitú, alebo subsidiárne vyhlásiť, že existuje taký vzťah na dobu neurčitú,
            
         
               —
            
            
               subsidiárne zrušiť právne posúdenie zmluvy uzavretej 1. augusta 2010, ako aj moment uplynutia platnosti tejto zmluvy stanovený na 1. augusta 2013 a prekvalifikovať záväzok na pracovnoprávny vzťah na dobu neurčitú, alebo subsidiárne vyhlásiť, že existuje taký vzťah na dobu neurčitú,
            
         
               —
            
            
               zaviazať žalovaného na náhradu majetkovej a nemajetkovej ujmy, ktorú žalobca utrpel z dôvodu konania ÚHVT, ktorú predbežne odhaduje, pričom nepovažuje tento odhad za záväzný a bude ho možné ešte zvýšiť počas konania na 6 113,79 eura majetkovej ujmy a 30 000 eur nemajetkovej ujmy,
            
         
               —
            
            
               subsidiárne, a ak by Súd pre verejnú službu z akýchkoľvek dôvodov dospel k záveru, že napriek existencii pracovnoprávneho vzťahu na dobu neurčitú tento vzťah zanikol 16. júla 2010 — čo žalobca popiera — priznať náhradu škody spôsobenej protiprávnym vypovedaním zmluvy,
            
         
               —
            
            
               subsidiárne v druhom rade, a ak by Súd pre verejnú službu z akýchkoľvek dôvodov dospel k záveru, že nijaké prekvalifikovanie záväzku ani rozhodnutie, že vznikol pracovnoprávny vzťah na dobu neurčitú, nie je možné — čo žalobca popiera — priznať náhradu škody, ktorá bola žalobcovi spôsobená z dôvodu protiprávneho konania ÚHVT,
            
         
               —
            
            
               umožniť žalobcovi domáhať sa akýchkoľvek ďalších nárokov, podať iné žalobné prostriedky, ďalšie dôvody a iné podania, a najmä zaviazať ÚHVT na náhradu škody, ktorá súvisí s utrpenou ujmou,
            
         
               —
            
            
               umožniť žalobcovi preukázať všetkými dostupnými právnymi prostriedkami, najmä výsluchom svedkov, skutočnosti uvedené v časti skutkové okolnosti,
            
         
               —
            
            
               zaviazať ÚHVT na náhradu trov konania.